

# **Výberové konanie**

Slovenská technická univerzita v Bratislave, Vazovova 5, 812 43 Bratislava, Fakulta elektrotechniky a informatiky STU (ďalej len FEI STU) zastúpená dekanom, so sídlom Ilkovičova 3, 841 04 Bratislava v súlade so zákonom č. 552/2003 Z. z. o výkone práce vo verejnom záujme vyhlasuje výberové konanie na obsadenie funkcie:

* tajomník/tajomníčka FEI STU

Predpokladaná pracovná náplň:

* Koncepčná a analytická činnosť pri zabezpečovaní hospodárskeho a správneho chodu fakulty a dodržiavanie mzdovej, finančnej a plánovacej disciplíny.
* Zodpovednosť za prípravu rozpočtu fakulty, jeho plnenie a hospodárne využívanie finančných prostriedkov.
* Zodpovednosť za vykonávanie rozborov hospodárskej činnosti a vypracovanie správ o výsledkoch týchto rozborov.
* Sledovanie čerpania finančných prostriedkov vo všetkých oblastiach za fakultu a navrhovanie potrebných opatrení.
* Vypracúvanie podkladov pre zásadné akty riadenia.
* Riadenie a kontrola práce zamestnancov v rozsahu štatútu a organizačného poriadku.
* Zabezpečovanie odmeňovania zamestnancov podľa všeobecne záväzných právnych predpisov.
* Zabezpečovanie prijatia včasných a účinných opatrení na ochranu majetku zamestnávateľa.
* Vytváranie priaznivých podmienok na zvyšovanie odbornej úrovne zamestnancov a na uspokojovanie ich sociálnych potrieb.
* Zaisťovanie bezpečnosti a ochrany zdravia pri práci v zmysle príslušných predpisov a vnútorných smerníc.
* Koordinovanie požiadaviek a činností jednotlivých organizačných jednotiek fakulty, spracovanie koncepčných a strategických materiálov fakulty, pre jednotlivé oddelenia dekanátu a zabezpečenie ich plnenia.
* Komunikácia s rektorátom univerzity, inými súčasťami univerzity, s akademickým senátom, inštitúciami, obchodnými partnermi, zástupcami študentskej časti a inými subjektami.
* Rozhodovanie v rozsahu právomoci delegovanej dekanom.

Kvalifikačné predpoklady, osobitné kvalifikačné predpoklady a požiadavky:

* Vysokoškolské vzdelanie II. stupňa, výhodou ekonomické, právnické zameranie
* Minimálna požadovaná dĺžka praxe: 15 rokov po získaní vysokoškolského vzdelania II. stupňa, z toho minimálne 10 rokov v oblasti riadenia procesov a vedenia ľudí
* Minimálne 5 rokov praxe pri riadení pracovného kolektívu v štátnej správe, v územnej samospráve alebo vo verejnoprávnej inštitúcii
* Manažérske, organizačné a komunikačné schopnosti
* Znalosť cudzích jazykov - výhodou
* Skúsenosti v oblasti procesného riadenia, riadenia hospodárnosti a kontroly ekonomických ukazovateľov subjektu, ľudských zdrojov, správy registratúry, prevádzky objektov
* Skúsenosti v oblasti tvorby a nastavovania interných predpisov a implementácia do praxe
* Skúsenosti s vedením porád a riadením rôznych kolektívov
* Prehľad v legislatíve, najmä v oblasti verejných inštitúcií, v ekonomickej oblasti, v oblasti ľudských zdrojov
* Skúsenosti s metodickým riadením – výhodou
* Skúsenosti s výkonom verejných funkcií – výhodou
* Skúsenosti v oblasti tvorby a nastavovania interných predpisov a implementácia do praxe - výhodou

Ďalšie kritériá a požiadavky:

* Občianska a morálna bezúhonnosť
* Dynamika a kreativita v rozhodovaní
* Zodpovednosť
* Precíznosť
* Analytické a koncepčné myslenie
* Flexibilita
* Schopnosť tímovej práce
* MS office – pokročilý
* Znalosť IS MAGION – výhodou

Predpokladaný termín nástupu: **01.07.2025 resp. podľa dohody**

Forma výberového konania: ústny pohovor prezenčnou formou

Žiadosť uchádzača o zaradenie do tohto výberového konania musí obsahovať:

* písomnú prihlášku do výberového konania,
* profesijný životopis — Europass,
* overené doklady o praxi a vzdelaní (*v prípade interných zamestnancov nie je potrebné prikladať overené doklady o praxi a vzdelaní*),
* vízia rozvoja pracovísk riadených tajomníkom a stručná písomná predstava uchádzača o riadení hospodárskeho a administratívneho chodu fakulty,
* originál čestného vyhlásenia o spôsobilosti uchádzača na právne úkony a originál čestného vyhlásenia o bezúhonnosti uchádzača (na základe poskytnutých údajov od uchádzača, uvedené zabezpečí Oddelenie ľudských zdrojov).

Ponúkaný minimálny plat (tarifný): od 1.308,50 €

Poznámka: uvedený tabuľkový základný tarifný plat zodpovedá minimálnym kvalifikačným predpokladom a nezahŕňa osobný ani riadiaci príplatok podľa zákona č. 553/2003 Z. z. o odmeňovaní niektorých zamestnancov pri výkone prác vo verejnom záujme v platnom znení, ktoré sa priznávajú na základe hodnotenia skutočných predpokladov a výsledkov práce vybraného uchádzača v tomto výberovom konaní.

Platové podmienky: V súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a podľa prílohy č. 4 k nariadeniu vlády č. 296/2022 Z. z. a v závislosti od počtu rokov započítanej praxe.

Žiadosť o účast' vo výberovom konaní spolu s požadovanými dokumentami zasielajte najneskôr do 16.6.2025 na adresu: FEI STU, Oddelenie ľudských zdrojov, Ilkovičova č. 3, 841 04 Bratislava a zároveň aj mailom na adresu: sona.mikusova@stuba.sk.

Bratislava, 23.05.2025

 v. r. prof. Ing. Vladimír Kutiš, PhD.

 dekan FEI STU